**AGENȚIA PENTRU PROTECȚIA MEDIULUI CONSTANȚA**

**Decizia initiala de incadrare**

**Nr.23 din 27.03.2024**

 Ca urmare a notificării adresate de **AMET REGEP .,** cu domiciliul in Judetul Constanța, Orașul Hârșova, str. Griviței, nr. 8 înregistrată la APM Constanța cu nr. 1580RP din 06.03.2024, cu privire la obtinerea avizului de mediu, în baza în baza HG nr.43/2020 privind organizarea si functionarea Ministerului Mediului, Apelor si Padurilor, H.G. nr. 1000/2012 modificata de H.G. 568/2013 privind reorganizarea si functionarea Agentiei Nationale pentru Protectia Mediului si a institutiilor publice aflate in subordinea acesteia si a H.G. nr. 1076/2004 privind stabilirea procedurii de realizare a evaluării de mediu pentru planuri şi programe, ca urmare a consultărilor desfaşurate in cadrul sedinţei **Comitetului Special Constituit la nivelul judetului Constanta, din data de 27.03.2024- etapa de incadrare, APM Constanta decide ca:**

 **„PLAN URBANISTIC ZONAL- CONSTRUIRE SALON EVENIMENTE FESTIVE ȘI BAR*”*,** amplasat in Judetul Constanta, Orașul Hârșova, str. Cășăriei, nr. 6H, , **nu necesită evaluare de mediu conform H.G. nr. 1076/2004, urmând a fi supus procedurii de adoptare fără aviz de mediu.**

 **Planul urbanistic notificat prezinta urmatoarele caracteristici:**

 Suprafața imobilului ce a generat Planul Urbanistic Zonal este de **1176** mp din acte si din măsurători. Terenul ce face obiectul documentației de urbanism, se află în intravilanul Orașului Hârșova , conform PUG – si face parte din **UTR8-GRAJDURI** si are destinația de teren arabil cu următoarele funcțiuni admise :

-locuințe de serviciu

-spatii verzi de protecție

-centru servire producție agricola

-centru mecanizare agricultura

-depozitare produse, utilaje si mașini agricole

-extindere capacitați de creștere animale

Zona studiata este echipata cu rețele de apa si energie electrica

Terenul ce a generat PUZ este in prezent agricol .

Zona studiata nu are spatii verzi amenajate corespunzător si nici locuri de parcare delimitate si semnalizate.

 Pe terenul ce a inițiat elaborarea **PUZ-ului** se dorește studierea oportunității edificării unui imobil cu funcțiunea de **SALON DE EVENIMENTE FESTIVE SI BAR**

**UTILIZARE FUNCTIONALA UTILIZARI ADMISE PROPUS:**

**UTR 8A**

-alimentație publica

-comerț

-servicii

In zona **UTR 8A** retragerea fata de aliniament va fi de:

 **1metri la Est -strada Cășăriei**

**2meri la Nord-cale de acces**

**Pe aliniament la sud-cale de acces**

|  |
| --- |
|  **BILANT TERITORIAL pentru teren care a generat puz PROPUS** |
| SUPRAFATA ZONEI DE STUDIU 2710 mp |
| SUPRFATA TEREN CARE A GENERAT PUZ 1176 mp |
|  |  **mp** |  **%** |
| **Suprafata destinat constructiilor** |  **823mp** |  **70%** |
| **Suprafata circulatii carosabile** |  **47mp** |  **4%** |
| **Suprafata circulatii pietonale** |  **82mp** |  **7%** |
| **Suprafata parcari**  | **1-4 locuri de parcare la 10 locuri de cazare** |  |
| **Suprafata spatii verzi tersa constructii** |  **764.4 mp** |  **65%**  |
| **Suprafata spatii verzi la sol** |  **223.4mp** |  **19%** |
| **Suprafata totala spatii verzi**  |  **987.8mp** |  **84%** |

**P.O.T. maxim propus UTR 8A= 70%**

**C.U.T. maxim UTR 8A=1.5**

Înălțimea construcțiilor va fi

-pentru **UTR 8A** :**minim P si maxim P+1E niveluri**(H maxim cornișă/atic-12m)

În condițiile în care caracteristicile geotehnice o permit, este admisă realizarea de subsoluri.

**Dezvoltarea echiparii edilitare**

La momentul realizării prezentului studiu, în zona studiată nu exista rețele de distribuție apa si nici de canalizare menajera.

Pentru asigurarea rețelelor de apa si de canalizare menajera, prin Studiul de solutie privind alimentarea cu apa si canalizarea menajera se propun următoarele:

Alimentare cu apă

Pentru alimentarea întregii zone studiate se propune montarea unei conducte de distribuție apa Dn 110 mm PEHD PN 10 PE 100, pe o distanta de 140 m. Alimentarea conductei de distribuție apa proiectata se va face din conducta de apa existenta Dn 200 mm AZBO existenta pe strada Cășăriei.

Conducta de distribuție apa extinsa se va realiza prin săpătura deschisa in zona trotuarului neasfaltat si se va poza in șanț de 0,9-1,0 m lățime la adâncimea minima de 1,0 m (sub limita de îngheț), pe pat de nisip de 10 cm si acoperita cu un strat de nisip de 30 cm.

Alimentare obiectivului din prezentul PUZ, se va face din rețeaua de distribuție Dn 110 mm PEHD proiectata pe strada. Conform breviarului de calcul atașat necesarul de apa pentru amplasamentul studiat este de 1.01 l/s, ce poate fi asigurat printr-o conducta Dn 50 mm PEHD.

In dreptul imobilului in cauza se va monta un hidrant exterior subteran Dn 80 mm, ce poate asigura un debit de 5 l/s necesar imobilului din prezentul PUZ..

Canalizarea menajera

Pentru evacuarea apelor uzate menajere se propune extinderea retelei de canalizare din strada Cășăriei din colectorul menajer Dn 250 mm PVC-KG, pe o distanta de 135 m. Pe traseul conductei proiectate se vor monta 4 cămine menajere, situate la diferite adâncimi, din CMp1 si pana in CMp4.

Evacuarea apelor uzate menajere provenite de la viitorul imobil se va realiza in sistemul de canalizare menajera Dn 250 mm PVC-KG proiectat pe strada.

Conducta de canalizare se va monta prin săpătura deschisa, fiind poziționată pe pat de nisip de 10 cm si va fi acoperita cu un strat de nisip de 15 cm (măsurat peste generatoarea superioara a conductei).

Apele pluviale colectate de pe amplasament vor fi dirijate către trama stradala si spațiul verde.

**Motivele care au stat la baza luării acestei decizii au fost următoarele:**

* planul propus nu intră sub incidenţa art. 28, alin. (2) din O.U.G. nr. 57/2007 aprobată de Legea nr. 49/2011, privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Pe suprafața care a generat planul se propun proiecte care intra sub incidenta Legii nr 292/2018, anexa 2, pct. 10, lit.b (proiecte de dezvoltare urbana);
* în conformitate cu H.G. nr. 1076/2004, art. 11 și luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridică probleme din punct de vedere al protecţiei mediului şi nu prezintă efecte probabile asupra zonei din vecinătatea amplasamentului studiat.

Până la luarea prezentei decizii, publicul nu a depus comentarii.

**Informarea şi participarea publicului** in procedura s-a realizat astfel:

* Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 au apărut in datele de 02.03.2024 şi 05.03.2024 in ziarul „Cuget Liber”.

În conformitate cu art. 12 din H.G. nr. 1076/2004, în calitate de titular al planului, aveţi obligaţia să publicaţi în mass-media, conform modelului prezentat în această comunicare, decizia initiala de încadrare şi de a transmite anunţul (in original) la A.P.M. Constanţa, până la data de **27.05.2024.**

**Anunţ public:**

**AMET REGEP ., cu domiciliul in Judetul Constanța, Orașul Hârșova, str. Griviței, nr. 8**, titular al planului: **„PLAN URBANISTIC ZONAL- CONSTRUIRE SALON EVENIMENTE FESTIVE ȘI BAR*”*,** amplasat in Judetul Constanta, Orașul Hârșova, str. Cășăriei, nr. 6H, anunță publicul interesat că, în urma parcurgerii etapei de încadrare din ședința Comitetului Special Constituitdin data de **27.03.2024**, **s-a luat decizia supunerii procedurii de adoptare fără aviz de mediu.**

Publicul poate formula comentarii privind decizia etapei de încadrare pe care le transmite în scris Agenţiei pentru Protecţia Mediului Constanţa, strada Unirii nr. 23, telefon / fax: 0241/546696, în termen de 10 zile calendaristice de la publicarea anunţului.“

**Prezenta decizie poate fi contestata in conformitate cu prevederile Legii Contenciosului Administrativ nr. 554/2004, cu modificarile ulterioare.**

*Nerespectarea termenelor stabilite de autoritatea competentă de protecţia mediului în derularea procedurii de reglementare conduce la încetarea acestei proceduri, solicitarea actului de reglementare fiind anulată, conform Legii nr.226/2013 privind aprobarea OUG 164/2008 pentru modificarea si completarea OUG nr.195/2005 privind protectia mediului, art. 15, alin. (2), pct. b si alin. (3).*

 **DIRECTOR EXECUTIV, ŞEF SERVICIU A.A.A,**

 **Celzin LATIF Lavinia Monica ZECA**

 **Intocmit,**

 **consilier Ruxandra-Adina PAVEL**

Nota: Decizia initiala de incadrare s-a emis in 2 (doua)ex